טוטלי ספייס
דמויות > דמויות המשנה

מנדי (אסתר אתי קסטרו/ שרון שחל) - בחורה סנובית האוהבת אופנה, איפור ובגדים. מנדי היא האויבת הכי גדולה של הבנות, אך בעיקר של קלובר. מנדי גורמת לה כל פעם מחדש לקנא בדברים שהיא עושה. כאשר הבנות ובכללן גם מנדי עוברות לאוניברסיטת מאליבו, היא פוגשת את בת דודתה מינדי. בעונה השביעית שב זיכרונה לאחר שבהרפתקת הריגול שהיה לה בעונה השלישית, היא בקשה שימחקו אותו (דבר שכלל שהיא ידעה על זהותן הסודית של הבנות), על ידי שהיא הריחה את קרם השיזוף שלהן תוצרת טופ, ובקשה מג'רי לשוב להיות מרגלת. בהמשך עברה לסינגפור, מתגוררת בפנטהאוז ולומדת באקדמיית איה.
דייוויד (אסף קורמן) - מושא אהבתן של שלוש המרגלות וגם של מנדי. דייוויד מתעניין באמנות: הוא מנגן בגיטרה, עוסק בשירה ומצייר. כיכב בעונות הראשונות בלבד.
בליין- בעונה החמישית קלובר מתאהבת בחור בשם בליין והם הופכים לחברים. אחרי כמה זמן היא מגלה שהוא בעצם מרגל שמנסה להרוג אותה אז היא מנסה לתפוס אותו בעזרת חברותיה ובסוף מתגלה שעבדו עליו וקלובר לא רעה אז הם חוזרים והוא עובר למשרד טופ שבאוסטרליה. הופיע בעונה השישית שבה מסתבר שהוא וקלובר נפרדו, והוא יצא אחרי כן עם מנדי, שגם ממנה נפרד מכיוון שהיא הייתה לפי דעתו תובענית מדי. בעונה השביעית הוא וקלובר חוזרים, והוא עובד בסניף האוסטרלי של טופ.
ארנולד (אסף קורמן) - מופיע בעונות הראשונות של הסדרה. ארנולד הוא הגאון של הכיתה בתיכון בבוורלי הילס ונחשב ל"חנון". הוא למד בכיתה של סם אך מאוהב בקלובר. הוא עצמו אף שם לב למשהו מוזר בבנות (כביכול השאיבות הפתאומיות שלהן אל מפקדת טופ), אך הוא לא יודע במה מדובר. כיכב עד תחילת העונה החמישית.
גלדיס (איריס זינגר) - מחשב בעל בינה מלאכותית. גלדיס עוזרת לג'רי לתת לבנות מכשירים בהתאם למשימה, והיא גם מתפקדת כמצלמה נסתרת בחדר של ג'רי, אותו היא מאוד אוהבת. דמותה מופיעה בעונה השלישית ובעונה הרביעית. כאמור, לגלדיס בינה מלאכותית ויש לה דעות משל עצמה ומחשבות משלה. באחד הפרקים גלדיס פורקה על ידי נבל המכונה "המוח", וזאת כדי שהיא לא תתעד אותו מבצע את זממו בחדר של ג'רי. בעונה החמישית פורקה ונשלחה למיחזור כך אמר ג'רי בגלל דרכיה השתלטניות.
מינדי (מיכל מוכתר) - בת דודתה של מנדי. מינדי פוגשת את הבנות בעונה החמישית של הסדרה. בדומה לבת דודתה, גם היא שונאת את הבנות ומנסה להתגרות בהן ללא הצלחה. מינדי ומנדי מנסות להתקבל לאוניברסיטה אך נכשלות. כמו כן, הן אף מנסות, גם ללא הצלחה, לגלות את סודן של הבנות. לא נראית יותר בעונות השישית והשביעית.
בריטני - מרגלת נוספת ב"טופ". הבנות פוגשות אותה לראשונה בעונה השנייה: כשהיא נמצאה בידיהן של חבורת פושעים שחטפו אותה, נשלחו הספייס על ידי ג'רי להצילה. אלכס לא אהבה את בריטני וחשבה שהיא רוצה לתפוס את מקומה אצל הבנות, בעונה השלישית בריטני נחטפת על ידי חבורת פושעים, והבנות מצילות אותה. ג'רי צירף אותה לספייס לאחר שלא הסתדרה עם שני הבנים שאליהם ג'רי צירף אותה בעונה החמישית, בהמשך, הבנות פוגשות אותה באוניברסיטת מאליבו ובהמשך העונה מתיידדת עם אלכס ומגלה כמה שהן דומות. הופיעה גם בסוכני העל. בעונה השביעית התגלה שגם היא נושאת את החליפה החדשה של הבנות בסדרה.
אוינקי - חזיר המחמד של אלכס. ניצל על ידה ביום הראשון שבו היא, קלובר וסם נפגשו לראשונה, וכמו כן עזר להן מספר פעמים אחרי כן. היה בטופ תקופה מסוימת ולאחר מכן עבר לגור עם הבנות במעונן שבאוניברסיטה ושהה שם במשך העונה השישית.
טרנט - מתלמד ומשרתה של מנדי. בפועל משמש כמשרת שלה, אף על פי שמנדי הציגה אותו כמתלמד שלה. מסיע את מנדי לכל מקום. כיכב בעונה השישית בלבד. באחד הפרקים ג'רי בטעות, שם לו גנים של עקרב מפלצתי, בעת שמחק לו את הזיכרון לאחר שהוא ראה את הזהות הסודית של הבנות.
קייטלין ודומיניק - חברותיה של מנדי ובנות הלוויה שלה. מככבות בסרט, בעונה הרביעית ובאחד הפרקים של העונה השביעית.
גברת לואיס - אימם של ג'רי, טרנס ושרי (נבלית מ"סוכני העל"). מרגלת בדימוס. שימשה בתור נבלית בסוף העונה החמישית בעקבות המכונה של ג'רי למיגור הרוע שפעלה הפוך. בעונה השישית רצתה לשוב לעולם הריגול.
האחים וורדן - זוג תאומים שמשמשים כדיקני מכללת מליבו. חושדים שיש משהו מוזר באלכס, קלובר וסם, רוצים לשים עליהן יד ולגרש אותן. באחד הפרקים הן גייסו את מנדי שתרגל אחריהן, בתמורה שהיא תקבל את מעונן. אך הן הצליחו להרוס את מזימתה. הופיעו בעונה השישית בלבד.
דין - סוכן שתפקד כעוזרם של ג'רי ושל טרנס ותפקד כסוכן כפול. הופיע בין סוף העונה השלישית לתחילת החמישית. כישרונו בריגול התגלה על ידי טופ קצת אחרי שיצא מבטן אימו. הופיע לצד הבנות ב"סוכני העל", בפרק שבו שתי הקבוצות נפגשו לראשונה ואימן את הבת היחידה בקבוצה, מייגן.
נורמי - דודנה הצעיר של קלובר. טיפוס שהוא פרא אדם מבחינתה. הופיע בעונות השנייה והשישית.
פרופסור פלנקט - המורה לאופנה במליבו. הבנות ומנדי הן תלמידותיו. הופיע בעונה השישית בלבד.
מיי לין "גליטר סטאר" - נערה סינגפורית שהיא בעלת בית התה שנמצא במבנה המגורים שבו הבנות שוכנות בעונה השביעית. לא יודעת על זהותן הסודי עד פרק 23 שבו היא הצטרפה להרפתקת ריגול עם טובי והבנות ואחרי כן היא התחרתה ובחרה שימחקו לה את הזיכרון, אחרי שזרלינה ראתה שיש לה כישרון לריגול. כמו כן, לומדת איתן באקדמיית איה. ומתפקדת כאומנית חובבת.
גבריאלה, סטלה וכרמן - אימותיהן של הבנות שההופעה המרכזית שלהן הייתה בסוף עונה 4 שבה הן היו בהרפתקת ריגול משלהן לצד הבנות. בתחילת החלק השלישי הן התגייסו לטופ, לאחר שהן חשבו שבנותיהן נספו בשלג בסוף החלק השני.
צ'י -סוכן טופ שמתפקד כאב הבית של אקדמיית איה.
פוצ'י פו - כלבם של ג'רי וזרלינה. באחד הפרקים התלווה לבנות במשימתן, ובאותו הפרק התחלף עם סם בגוף. הופיע בעונה השביעית.
פלאפי פלאפ - אוגר שמשמש ככוכב רשת, בגלל הריקוד שלו. הופיע באחד הפרקים כנושא טבעות של זוג בחתונה.ובפרק אחר כשחקן בסדרת הסרטים של מרקו לומייר, לאחר שזה חזר בתשובה.  מככב בעונה השביעית בלבד.